section_heading: Prednosti i nedostaci
paragraph_text: Osim velike učinkovitosti, jedna od prednosti Stirlingova tanjura je što svaki tanjur samostalno proizvodi električnu energiju te se u slučaju gradnje plantaže ne moraju istovremeno ugraditi svi dijelovi, nego se sastavljeni mogu pustiti u pogon dok se ostali još grade, tako da se nešto novca može povratiti i prije nego što je elektrana u potpunosti sastavljena. Također, može se koristiti i za privatnu proizvodnju struje. Nedostatak je taj što Stirlingov tanjur direktno proizvodi struju pa se toplina ne može skladištiti, po čemu su isti kao PV paneli, koji su znatno jeftiniji, te također poznatiji i pouzdaniji.